Referat af Købmandsmøde d. 9/7-22

Købmandsudvalget præsenterede ideen bag forslaget om at oprette et ApS der skal købe og drive TP149.

Grundtanken er at fastholde et samlingssted i Parken i form af en Café evt med et lille butiksudvalg også.

ApS’et køber TP149 og udlejer huset samt bortforpagter butik og Teglhus. Der skal samles mindst ½-delen

af købesummen ind, resten skal lånes enten i kreditforening eller i bank.

Der hvor vi er lige nu, er i undersøgelsesfasen – er der interesse nok blandt grundejere til at gå videre med

ideen.

Nedenfor er der samlet svar på de spørgsmål der kom under mødet:

- Der foreligger ikke tilstandsrapport på TP149, men al elarbejde er gennemgået sidste år,

brændeovnen skal skiftes (ændringer i loven) og skorstenen skal laves. Bygningerne er opført som

kold bygning og opvarmes for nuværende med luft til luft/oliefyr/brændeovn. Der har ikke været

forhandlinger om pris/overdragelse.

- Anparterne er sat til 5.000 kr stykket og er kun tiltænkt grundejere i Teglgårdsparken – kan indgå i

handlen hvis man sælger sit sommerhus eller sælges til andre grundejere.

- Der er ikke lavet budgetter for ApS – men for nuværende kunne Købmanden oplyse at huset lejes

ud for 7.500 pr mdr.. Dette, samt tilskuddet fra grundejerforeningen, vil som udgangspunkt godt

kunne dække omkostninger ved lån, hvortil der skal ligges afgift fra forpagter, således at der er til

vedligehold af bygningerne også. Det vil give mening at lave arbejdsdage, som vi kender det, til det

vedligehold der kan klares af frivillige således at omkostningerne holdes nede. I tilfælde af at der

nås så langt, skal der laves driftbudgetter inden der kan optages lån.

- Den potentielle forpagter præsenterede sig selv og sine tanker om projektet :

Jürgen, fra Østtyskland, boet 13 år i Danmark. Til daglig Kirketjener i Kjellerup, arbejder 2

dage om ugen i Die Kleine Bierstube i Århus og bor i Voldby. Ønsker at drive det primært som

café og catering til de mørke måneder. Det vil give mening at lave en et-årig aftale og

derefter tage stilling til en længerevarende aftale.

- Der er ikke talt med yderligere interesserede forpagtere.

- Ved et ApS hæfter man kun med den del man skyder ind, altså 5.000,- pr andel man køber, og det

er selskabet der låner den resterende del. Denne del skal der kautioneres for. Et salg af

ejendommen burde have en værdi der vil kunne indfri lånet i tilfælde af at driften ikke lykkedes.

- Købmanden foreslog at man kunne leje Teglhus og butik i 2023 for 60.000 + forbrug og dermed

købe tid til at få tingene afklaret.

Tak for et godt møde – husk der er møde igen lørdag d 16/7.

Købmandsudvalget og Bestyrelsen